
REFERAT DE APROBARE A  PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre privind declanșarea procedurii de selecție pentru ocuparea postului vacant din cadrul Consiliului de Administrație la HORTICULTURA S.A.

Sectiunea a 2 - a 
Motivul emiterii proiectului de hotărâre

1. Descrierea situației actuale
În contextul actual, Municipiului Timişoara este acţionar unic la Horticultura S.A. Timişoara deţinând calitatea de autoritate publică tutelară în raport cu aceasta.
Având în vedere adresa societății Horticultura S.A. înregistrată cu nr. SC2021-132/04.01.2021 privind solicitarea de încetare a contractului de mandat din funcția de administrator a domnului Chira Claudiu Martin și luând în considerare legislația în vigoare, este necesară demararea unei proceduri de selecție pentru ocuparea postului vacant.

2.  Schimbări preconizate și rezultate așteptate
În conformitate cu prevederile art. 3 din Anexa nr. 1 a Hotărârii de Guvern nr. 722/2016 pentru aprobarea Normelor metodologice de aplicare a unor prevederi din O.U.G. nr. 109/2011 privind guvernanţa corporativă a întreprinderilor publice, declanşarea procedurii de selecţie a membrilor consiliului de administraţie se realizează după cum urmează: “În cazul societăţilor la care statul sau o unitate administrativ-teritorială este acţionar unic, la data la care autoritatea publică tutelară emite actul administrativ în acest sens.”

3. Alte informații:
----
4.Concluzii
	În concluzie, considerăm că este oportună iniţierea unui proiect de hotărâre privind declanşarea procedurii de selecţie pentru ocuparea postului vacant din cadrul Consiliului de Administrație la HORTICULTURA S.A.

